24/03/2022 | Administración LocalMunicipal
Malpica de Bergantiños
Recadación
Aprobación do padrón das taxas polo servizo de mercado municipal do ano 2022

Con data 18/03/2022, o alcalde D. Eduardo José Parga Veiga ditou a resolución núm.118/2022 que se reproduce a continuación: Examinado o padrón anual das persoas ou entidades obrigadas ó pagamento da taxa polo servizo de Mercado Municipal correspondente ó exercicio 2022, elaborado polo Departamento de Recadación do Concello. - Artigo 62.3 da Lei 58/2003, de 17 de decembro, xeral tributaria (BOE núm.302, do 18/12/2003). - Artigo 68 do R. D. 939/2005, de 29 de xullo, regulamento xeral de recadación (BOE núm.210, do 02/09/2005). - Ordenanza Fiscal reguladora da taxa polo servizo de Mercado Municipal aprobada polo Pleno da Corporación con data 24/11/2011(BOP núm.13 de 19/01/2012). Logo de ver o artigo 21 da Lei 7/1985, do 2 de abril, reguladora das bases do réxime local (BOE núm.80, do 03-04-1985), o artigo 24 do R. D. L.781/1996, do 18 de abril, polo que se aproba o Texto refundido das disposicións legais vixentes en materia de réxime local (BOE núm.96, do 22-4-1986). Pola presente RESOLVO: 1. Aprobar o padrón anual das persoas ou entidades obrigadas ó pagamento da taxa polo servizo de Mercado Municipal correspondente ao ano 2022.2. Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3. Establecer como prazo de pago para o período voluntario o comprendido entre o 1 de abril de 2022 e o 1 de xuño de 2022, ou se este último non fora inhábil o inmediato hábil seguinte. O interesado co documento cobratorio no seu poder, ben recibido por correo ou entregado no Concello no seu defecto, terá a opción de abonar estas débedas en calquera sucursal do ABANCA, BANCO SABADELL ou BANCO SANTANDER. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan. En Malpica de Bergantiños, asinado dixitalmente polo Sr. alcalde, Eduardo J. Parga Veiga, ante min, a secretaria, Mª Loreto López Fernández, que asino aos únicos efectos de fe pública (artigo 3.2 do Real Decreto 128/2018, do 16 de marzo)”. Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. En Malpica de Bergantiños, 18/03/2022 O alcalde Eduardo José Parga Veiga